CELEX: 32020R2158
Language: et
Date: 2020-12-14 00:00:00
Title: Komisjoni rakendusmäärus (EL) 2020/2158, 14. detsember 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Chabichou du Poitou“ (KPN)

21.12.2020   
               
               
                  ET
               
               
                  Euroopa Liidu Teataja
               
               
                  L 431/32
               
            
         KOMISJONI RAKENDUSMÄÄRUS (EL) 2020/2158,
         14. detsember 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Chabichou du Poitou“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:
         
                     (1)
                  
                  
                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) (mida on muudetud komisjoni määrusega (EÜ) nr 159/2009 (3)) registreeritud kaitstud päritolunimetuse „Chabichou du Poitou“ spetsifikaadi muudatusele.
                  
               
                     (2)
                  
                  
                     Prantsuse ametiasutused teatasid 4. detsembri 2018. aasta kirjas komisjonile, et kooskõlas 7. novembril 2018. aastal avaldatud korraldusega, milles käsitletakse kaitstud päritolunimetusega „Chabichou du Poitou“ seotud muudatust (avaldatud Prantsuse Vabariigi Teatajas14. novembril 2018 (4)), on määruse (EL) nr 1151/2012 artikli 15 lõike 4 kohased üleminekuperioodid kestusega kaks kuni viis aastat kehtestatud ettevõtjatele, kes tegutsevad Prantsusmaa territooriumil ja vastavad kõnealuse artikli tingimustele. Samad ametiasutused edastasid 28. jaanuari 2020. aasta kirjaga 24. detsembri 2019. aasta uue dekreedi teksti, mis avaldati 10. jaanuaril 2020Prantsuse Vabariigi Teatajas (5) ja millega muudeti 7. novembri 2018. aasta dekreeti, ning nende ettevõtjate nimed, kelle suhtes kohaldatakse seda üleminekuperioodi. Ettevõtjate nimekiri on lisatud spetsifikaadile. Kõnealused ettevõtjad, kes olid toodet „Chabichou du Poitou“ pidevalt ja õiguspäraselt turustanud vähemalt viie aasta jooksul enne taotluse esitamist, esitasid riikliku vastuväite esitamise menetluse raames vastuväited. Kaks ettevõtjat esitasid vastuväite järgmise sätte kohta: osa „Tootmismeetod“: „Kalgendi eelnõrutamine on keelatud.“ Kaks ettevõtjat esitasid vastuväite järgmise sätte kohta: osa „Toote kirjeldus“: „Toodet „Chabichou du Poitou“ valmistatakse ainult [kitse] [täis]toorpiimast“ ja osa „Tootmismeetod“: „Kasutatav piim on kitse toorpiim.“ Sada ettevõtjat esitasid vastuväite järgmise sätte kohta: osa „Tootmismeetod“: „Vähemalt 75 % kitsekarja kogu aastasest söödaratsioonist peab pärinema geograafilisest piirkonnast, s.o ühe kitse kohta aastas 825 kg kuivaines väljendatuna.“ Kaheksateist ettevõtjat esitasid vastuväite järgmise sätte kohta: osa „Tootmismeetod“: „Söödaratsioon koosneb vähemalt 55 % ulatuses söödast, s.o ühe kitse kohta aastas 605 kg kuivaines väljendatuna.“ Kaheksakümmend kuus ettevõtjat esitasid vastuväite järgmiste osa „Tootmismeetod“ sätete kohta: „Lisasööt sisaldab vähemalt 150 kilogrammi või 30 % ulatuses geograafilisest piirkonnast pärit teravilja ja/või õliseemneid ja/või valgurikkaid põllukultuure.“, „Sööt kitse kohta aastas sisaldab vähemalt 200 kg geograafilisest piirkonnast pärinevat kuivainet lutserni või liblikõieliste ainete kujul.“ ja „Sööt on täielikult toodetud geograafilises piirkonnas.“
                  
               
                     (3)
                  
                  
                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (6).
                  
               
                     (4)
                  
                  
                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               Euroopa Liidu Teatajas avaldatud nimetuse „Chabichou du Poitou“ (KPN) spetsifikaadi muudatus kiidetakse heaks.
         
         
            Artikkel 2
            Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on vastavalt määruse (EL) nr 1151/2012 artikli 15 lõikele 4 andnud kõnealuse artikli tingimustele vastavatele ettevõtjatele kooskõlas 7. novembri 2018. aasta ja 24. detsembri 2019. aasta korraldustega (milles käsitletakse kaitstud päritolunimetustega toodete „Chabichou du Poitou“ tootespetsifikaadi muudatusi, ning mis on avaldatud Prantsuse Vabariigi Teatajas vastavalt 14. novembril 2018 ja 10. jaanuaril 2020).
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. detsember 2020
            
               
                  Komisjoni nimel
               
               
                  presidendi eest
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 343, 14.12.2012, lk 1.
         
            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).
         
            (3)  Komisjoni 25. veebruari 2009. aasta määrus (EÜ) nr 159/2009, millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Chabichou du Poitou“ (KPN)) ( ELT L 53, 26.2.2009, lk 8).
         
            (4)  JORF nr 0263, 14. november 2018, tekst nr 36.
         
            (5)  JORF nr 0008, 10. jaanuar 2020, tekst nr 35.
         
            (6)  ELT C 251, 31.7.2020, lk 22.